PravidlÁ SÚŤAžE „VYHRAJTE POUKAZ NA KLINIKU KRÁSY“

# základné parametre súťaže

* 1. Predmetom tohto dokumentu je úplná a jasná úprava pravidiel („**Pravidlá**“) súťaže „Vyhrajte poukaz na kliniku krásy“ („**Súťaž**“). Tieto Pravidlá sú jediným dokumentom, ktorý záväzne upravuje Pravidlá Súťaže. Tieto Pravidlá môžu byť pozmenené iba formou písomných dodatkov uverejnených rovnako ako tento dokument.
	2. Usporiadateľom Súťaže je spoločnosť Haleon Slovakia s. r. o., IČO: 46 760 873, so sídlom Galvaniho 7/A, 821 04 Bratislava, Slovenská republika, zapísaná v Obchodnom registri Okresného súdu Bratislava I, oddiel Sro, vložka č. 83338/B („**Usporiadateľ**“).
	3. Organizátorom Súťaže je spoločnosť Promo Partner s.r.o., IČO: 248 23 945, so sídlom Kašparovo náměstí 2271/5, 18000 Praha 8 – Libeň, Česká republika, zapísaná v Obchodnom registri Mestského súdu v Prahe, sp. zn. C 177691 („**Organizátor**“).

# doba a miesto konania súťaže

* 1. Súťaž bude prebiehať od 1. 3. 2025 00:00:00 do 31. 3. 2025 23:59:59 („**Doba konania Súťaže**“) vo všetkých predajniach a eshopoch nachádzajúcich sa na území Slovenskej republiky, v ktorých je možné zakúpiť Súťažné výrobky („**Miesto konania Súťaže**“).
	2. Pre účely vyhodnotenia súťaže o Hlavné výhry je Súťaž rozdelená do 4 Súťažných týždňov, a to tak, že:

1. Súťažný týždeň: od 1. 3. 2025 00:00:00 hod. do 7. 3. 2025 23:59:59 hod.

2. Súťažný týždeň: od 8. 3. 2025 00:00:00 hod. do 14. 3. 2025 23:59:59 hod.

3. Súťažný týždeň: od 15. 3. 2025 00:00:00 hod. do 21. 3. 2025 23:59:59 hod.

4. Súťažný týždeň: od 22. 3. 2025 00:00:00 hod. do 28. 3. 2025 23:59:59 hod.

5. Súťažný týždeň: od 29. 3. 2025 00:00:00 hod. do 31. 3. 2025 23:59:59 hod. („Súťažný týždeň“).

# účasť v súťaži

* 1. Účastníkom Súťaže môže byť iba fyzická osoba staršia ako 18 rokov, ktorá má doručovaciu adresu na území Slovenskej republiky a ktorá splní všetky podmienky uvedené v týchto Pravidlách („**Súťažiaci**“).
	2. Zo Súťaže sú vylúčení všetci zamestnanci Usporiadateľa a jeho dcérskych spoločností, dodávatelia Usporiadateľa, fyzické osoby inak spolupracujúce s Usporiadateľom na organizácií a realizácií Súťaže a osoby týmto osobám blízke v zmysle § 116 zákona č. 40/1964 Zb., Občiansky zákonník, v znení neskorších predpisov. V prípade, že sa výhercom stane takáto vylúčená osoba, Výhra jej nebude odovzdaná a Usporiadateľ môže podľa svojho uváženia Výhru postupom podľa článku 5.3 týchto Pravidiel poskytnúť ďalšiemu Súťažiacemu, ktorý splnil všetky podmienky účasti v Súťaži, prípadne ju použije na iné účely.
	3. Do Súťaže budú zaradení a Výhercami sa môžu stať iba tí Súťažiaci, ktorí splnia všetky stanovené podmienky Súťaže. Usporiadateľ si vyhradzuje právo kedykoľvek podľa svojho uváženia posúdiť splnenie stanovených podmienok Súťaže jednotlivými Súťažiacimi a Súťažiacich nespĺňajúcich podmienky uvedené v týchto Pravidlách podľa svojej úvahy zo Súťaže vylúčiť.
	4. Usporiadateľ má výlučné právo posúdiť splnenie stanovených podmienok Súťaže jednotlivými Súťažiacimi (viď článok 3.3 týchto Pravidiel). Usporiadateľ je oprávnený s konečnou platnosťou vylúčiť Súťažiaceho v prípade, že bude mať podozrenie, že Súťažiaci dosiahol výsledok v Súťaži podvodným konaním alebo iným konaním, ktoré je v rozpore s dobrými mravmi a je spôsobilé ovplyvniť výsledky Súťaže. Toto rozhodnutie o vylúčení Súťažiaceho je konečné, bez možnosti odvolania.

# mechanizmus súťaže

* 1. Súťažiaci sa do Súťaže zapojí tak, že si v Dobe konania Súťaže a v Mieste konania Súťaže v rámci jedného (1) nákupu zakúpi dva (2) produkty značek Sensodyne, parodontax, Odol alebo Corega (samostatne ako „**Súťažný produkt**“, spolu ako „**Súťažné produkty**“) („**Súťažný nákup**“) a vyplní registračný formulár na webovej stránke [www.haleonpromo.sk](http://www.haleonpromo.sk), kde uvedie svoje meno, priezvisko, e-mailovú adresu, voliteľne telefónne číslo a priloží fotografiu či scan Súťažné účtenky („**Registračný formulár**“).
	2. Súťažiaci môže Súťažné produkty zakúpiť aj mimo Dobu konania súťaže, najskôr však 7 dní pred začiatkom Súťaže a najneskôr 1 deň po ukončenie Súťaže. V prípade, že zo Súťažnej účtenky, resp. z vydaného dokladu o nákupe nebude zrejmé, že predmetom nákupu boli Súťažné produkty, je Súťažiaci povinný, na účely zapojenia do Súťaže, nechať predávajúcim na doklade potvrdiť, ktoré Súťažné produkty boli predmetom nákupu. Takto potvrdený doklad o nákupe musí obsahovať pečiatku predávajúceho, v opačnom prípade nebude považovaný za platný. Súťažiaci sa do Súťaže môže zapojiť toľkokrát, koľko Súťažných nákupov v Dobe konania Súťaže a v Mieste konania Súťaže uskutoční. Za každý Súťažný nákup sa Súťažiaci môže do Súťaže zapojiť len raz. Každý Súťažný nákup a účasť Súťažiaceho prostredníctvom Registračného formulára za podmienok uvedených v týchto Pravidlách, predstavuje samostatné zapojenie sa do súťaže.
	3. Súťažiaci je povinný si uchovať všetky doklady o uskutočnení Súťažných nákupov a na účely overenia splnenia podmienok Súťaže ich na požiadanie predložiť Organizátorovi. V prípade, že Súťažiaci získa Výhru v Súťaži, je povinný predložiť Organizátorovi všetky doklady o uskutočnení Súťažných nákupov, na ktorých sú uvedené Súťažné produkty, na základe nákupu ktorých sa zapojil do Súťaže. V prípade, že Súťažiaci nepreukáže Organizátorovi uskutočnenie jednotlivých Súťažných nákupov rovnajúcich sa počtu zapojení do Súťaže, nesplní podmienky Súťaže a zo Súťaže bude vyradený, alebo mu nevznikne nárok na uplatnenie Výhry.
	4. Zo všetkých Súťažiacich, resp. zo všetkých jednotlivých registrácií Súťažiacich, bude 2 dni po skončení každého Súťažného týždňa vyžrebovaný 1 Súťažiaci, ktorý získa Hlavnú výhru a 7 Súťažiacich, ktorí získajú Vedľajšiu výhru (jednotlivo ako „**Výherca**“ alebo spoločne ako „**Výhercovia**“).
	5. Výhercom bude zaslané oznámenie o získaní Výhry na e-mailovú adresu, zo které odoslali Súťažnú emailovú správu („**Oznámenie**“). Súťažiaci, ktorí Výhru nezískali, nebudú nijako upovedomení.
	6. Výherca je povinný najneskôr do siedmych (7) dní od doručenia Oznámenia potvrdiť záujem o Výhru a postupovať podľa pokynov uvedených v Oznámení. V prípade, že Výherca do siedmych (7) dní od doručenia Oznámenia nepotvrdí záujem o Výhru, nárok na uplatnenie Výhry mu zaniká.

# výhra v súťaži

* 1. Hlavnou výhrou v Súťaži je päť (5) darčekových poukážok na kliniku Interkliník, každá v hodnote 2000 EUR a ďalej tridsaťjeden (31) darčekových balíčkov ústnej hygieny, každý v hodnote 60 EUR (samostatne ako „**Výhra**“, v množnom čísle „**Výhry**“). Celkovo je do Súťaže zaradených tridsaťšesť (36) Výhier. Počet Výhier je konečný a nemenný. Každý Súťažiaci môže získať najviac dve (2) Výhry.
	2. V prípade, že sa ukáže, že Výherca nemá z akéhokoľvek dôvodu nárok na uplatnenie Výhry podľa týchto Pravidiel, alebo ak Výherca Výhru odmietne alebo v lehote podľa článku 4.6 týchto Pravidiel nepotvrdí záujem o Výhru, je výlučne na rozhodnutí Organizátora, ako s touto Výhrou naloží.
	3. Výhra bude Výhercovi na náklady Organizátora zaslaná poštou na adresu, ktorú Výherca uvedie v odpovedi na Oznámenie a to do 30 dní od obdrženie odpovedi na Oznámenie. V prípade, že Výherca Výhru nepreberie, nárok na uplatnenie Výhry mu zaniká.
	4. Ak si Výherca Výhru aj napriek rozumne vynaloženému úsiliu Organizátora neprevezme, Organizátor uplatní postup podľa článku 5.3 týchto Pravidiel.

# Ochrana osobných údajov

* 1. Účasťou v Súťaži Súťažiaci berie na vedomie, že spoločnosť Haleon Slovakia s. r. o., IČO: 46 760 873, so sídlom Galvaniho 7/A, 821 04 Bratislava, Slovenská republika, je, ako prevádzkovateľ osobných údajov, oprávnená spracúvať jeho osobné údaje v rozsahu údajov uvedených v Registračnom formulári, prípadne ďalších údajov oznámených Organizátorovi, na účely účasti v Súťaži, a to na dobu nevyhnutnú na usporiadanie Súťaže a prípadnú kontrolu zo strany verejných orgánov, teda po dobu šiestich (6) mesiacov od konca Doby konania Súťaže. Spoločnosť Promo Partner s.r.o., IČO: 248 23 945, so sídlom Kašparovo náměstí 2271/5, 18000 Praha 8 – Libeň, Česká republika, je vo vzťahu k osobným údajom Súťažiacich sprostredkovateľom osobných údajov pre Usporiadateľa.
	2. Osobné údaje spracúvané na účely zapojenia sa do Súťaže a prípadné odovzdanie Výhry budú spracúvané na právnom základe plnenia týchto Podmienok (zmluvy) podľa § 13 ods. 1 písm. b) zákona č. 18/2018 Z. z. o ochrane osobných údajov („**Zákon**“).
	3. Ako dotknutá osoba má Súťažiaci nižšie uvedené práva, ktoré mu vyplývajú z právnych predpisov, a ktoré môže kedykoľvek uplatniť. Ide o právo (i) na prístup k osobným údajom, (ii) na opravu nepresných alebo nepravdivých osobných údajov a doplnenie neúplných osobných údajov, (iii) na vymazanie osobných údajov, ak nie sú už osobné údaje potrebné na účely, na ktoré boli zhromaždené či inak spracované, alebo ak sa zistí, že boli spracúvané protiprávne, (iv) na obmedzenie spracúvania osobných údajov, (v) na prenositeľnosť údajov a (vi) právo namietať spracúvanie, po uplatnení ktorého bude spracúvanie osobných údajov Súťažiaceho ukončené, ak sa nepreukáže, že existujú závažné oprávnené dôvody pre spracúvanie, ktoré prevažujú nad záujmami alebo právami a slobodami Súťažiaceho, najmä, ak je dôvodom prípadné vymáhanie právnych nárokov. Zároveň má Súťažiaci možnosť obrátiť sa so sťažnosťou na dozorný úrad, ktorým je v Slovenskej republike Úrad na ochranu osobných údajov (<https://dataprotection.gov.sk/uoou/>).

# spoločné ustanovenia

* 1. Tieto Pravidlá budú po celú Dobu konania Súťaže dostupné na Webovej stránke www.haleonpromo.sk
	2. Organizátora je možné v súvislosti so Súťažou kontaktovať tiež na e-mailovej adrese zdenka.hanzalova@promopartner.cz.
	3. Účasťou v Súťaži vyjadruje Súťažiaci svoj súhlas s týmito Pravidlami a zaväzuje sa ich plne dodržiavať. Práva a povinnosti vznikajúce v súvislosti so Súťažou, ktoré nie sú upravené v týchto Pravidlách, sa riadia právnymi predpismi Slovenskej republiky.
	4. Výsledky Súťaže sú konečné, bez možnosti odvolania. V prípade pochybností o dodržaní Pravidiel má povinnosť preukázať rozhodujúce skutočnosti Súťažiaci.
	5. Súťažiaci nie je oprávnený postúpiť svoje práva z účasti v Súťaži na inú osobu.
	6. Usporiadateľ ani Organizátor nezodpovedajú za žiadne technické problémy pri prenose dát prostredníctvom siete internet alebo inými elektronickými prostriedkami.
	7. Organizátor si vyhradzuje právo kedykoľvek pozmeniť alebo upraviť tieto Pravidlá, Dobu konania Súťaže skrátiť, alebo predĺžiť, či Súťaž úplne zrušiť bez udania dôvodov a stanovenia náhrady, a to bez akýchkoľvek nárokov Súťažiacich voči Organizátorovi alebo Usporiadateľovi. Každá takáto zmena Pravidiel či Súťaže bude zverejnená na Webovej stránke. Zmeny bude Organizátor vykonávať iba z mimoriadnych dôvodov, najmä v reakcii na okolnosti mimo primeranej kontroly Organizátora, vrátane technických či právnych dôvodov, a za podmienky, že Organizátor sa bude vždy usilovať o minimalizáciu dopadu na Súťažiacich.
	8. Vyplatenie peňažného plnenia namiesto Výhry nie je možné a Súťažiaci nie je oprávnený sa domáhať výmeny Výhry. Organizátor ani Usporiadateľ rovnako, v rozsahu podľa platných právnych predpisov, nezodpovedá za akúkoľvek škodu, ktorú Súťažiaci prípadne utrpí v súvislosti so svojou účasťou v Súťaži alebo s využitím získanej Výhry.
	9. Orgánom oprávneným k mimosúdnemu riešeniu spotrebiteľských sporov vzniknutých v súvislosti s účasťou Súťažiaceho, ktorý je fyzickou osobou - spotrebiteľom, v tejto Súťaži je Slovenská obchodná inšpekcia, na ktorej webových stránkach ([www.soi.sk](http://www.soi.sk)) Súťažiaci nájde okrem iného údaje o spôsobe a podmienkach mimosúdnych riešení sporov, keďže toto konanie sa môže začať iba na základe návrhu Súťažiaceho potom, keď sa mu nepodarí spor vyriešiť priamo s Organizátorom. Formulár návrhu na začatie konania o mimosúdnom riešení spotrebiteľského sporu je dostupný na internetovej stránke Slovenskej obchodnej inšpekcie.
	10. Súťažiaci, ktorý je fyzickou osobou - spotrebiteľom, má ďalej právo začať mimosúdne riešenie sporov online prostredníctvom platformy ODR dostupnej na webovej stránke <https://webgate.ec.europa.eu/odr/main/index.cfm?event=main.home.show&lng=SK>. Postup mimosúdneho riešenia sporu nie je mediácia podľa zákona č. 420/2004 Z. z. o mediácii, ani rozhodcovským konaním podľa zákona č. 335/2014 Z. z. o spotrebiteľskom rozhodcovskom konaní a o zmene a doplnení niektorých zákonov, a jeho využitím nie je dotknuté oprávnenie Súťažiaceho obrátiť sa so svojím nárokom na Slovenskú obchodnú inšpekciu či na súd.

V Prahe dňa 12. 2. 2025

Zubné pasty **Sensodyne Rapid Relief, Sensodyne Repair & Protect** a **Sensodyne Clinical Repair** sú zdravotnícke pomôcky. Ostatné zubné pasty a ústne vody **Sensodyne** sú kozmetické prípravky. Zubné pasty **parodontax Ďasná + Dych & Citlivé zuby, parodontax Posilnenie a ochrana ďasien Fresh Mint, parodontax Posilnenie a ochrana ďasien Whitening** a ústne vody **parodontax** sú kozmetické prípravky. Ostatné zubné pasty **parodontax** sú zdravotnícke pomôcky. **Corega** čistiace tablety a fixačné krémy sú zdravotnícke pomôcky. Zubné pasty a ústne vody **Odol** sú kozmetické prípravky. **V prípade otázok kontaktujte prosím:** Haleon Czech Republic s.r.o., Hvězdova 1734/2c, 140 00 Praha 4, e-mail: mystory.cz@haleon.com. **Prípadné nežiaduce účinky prosím hláste na:** SafetyReportingEMEA@haleon.com. **Ochranné známky sú vlastnené alebo licencované skupinou spoločností Haleon. ©2025 skupina spoločností Haleon alebo poskytovateľ príslušnej licencie.**